Jodi Sta. Maria

Jodi Chrissie Garcia Santamaria (lahir 16 Jun 1982), lebih dikenali sebagai Jodi Sta. Maria (dikreditkan sebelum ini sebagai Jodie Santamaria dan Jodi Santamaria), merupakan seorang pelakon wanita Filipina yang dicalonkan di Anugerah Emmy. Menerima penghargaan sebagai salah seorang pelakon yang paling berbakat di Filipina, beliau berpayung di bawah pengurusan Star Magic milik ABS-CBN, sebahagian daripada alumni Star Magic Batch 7. Beliau menemui kejayaan serta-merta menerusi drama remaja popular, Tabing Ilog.

Kehidupan peribadi
Anak bongsu daripada dua beradik, Sta. Maria dan abang sulungnya dibesarkan oleh ibu mereka yang berstatus ibu tunggal. Beliau aktif dalam kurikulum sekolah—terutamanya pasukan universiti bola tampar dan pasukan perdebatan. Beliau menghadiri Akademi Pasay Chung Hua Filipina dan menjadi pelajar kehormatan. Beliau berkahwin dengan ahli politik, Panfilo Lacson Jr., yang mana beliau kini bercerai. Mereka mempunyai seorang anak lelaki, Panfilo "Thirdy" Sta. Maria Lacson III. yang dilahirkan pada tahun 2005.

Sta. Maria menghadiri Universiti De La Salle-Dasmariñas dan mengkaji Biologi Perubatan sebagai pendahulu kepada Perubatan. Beliau meninggalkannya selepas setahun kerana kejayaannya secara tiba-tiba menerusi drama Be Careful With My Heart, yang dilanjutkan siarannya dari 3 bulan hingga 2 1/2 tahun.

Beliau telah menjadi Duta WHO sejak 2011.

Kerjaya
Seorang pencari bakat mendekati Sta. Maria dan rakan-rakannya untuk uji bakat untuk iklan di rantaian makanan segera. Selepas banyak uji bakat dan tiada tawaran, mereka berputus asa. Beberapa minggu kemudian, pencari bakat mendekati Sta. Maria sekali lagi dan menggalakkan beliau untuk uji bakat di Star Magic. Pada usia 15 tahun, beliau merupakan salah seorang yang termuda dalam kumpulan mereka.

Selepas berlakon dalam beberapa drama dan filem termasuk Gimik, Flames, dan Jologs, Sta. Maria melangkah ke peranan dalam Tabing Ilog sebagai gadis tomboy bernama Georgina. Siri ini telah bersiaran selama empat tahun.

Beliau membintangi versi asal Pangako Sa 'Yo sebagai Lia Buenavista pada 2000. Pada tahun 2015, beliau berlakon dalam pembikinan semula sebagai Amor Powers. Beliau menerima pujian dan penghargaan bagi peranannya. Selepas menjayakan peranan remaja, beliau menjayakan peranan antagonis dalam siri waktu perdana termasuk Walang Kapalit dan Kampanerang Kuba. Beliau beralih menjadi bintang dalam pelbagai filem bebas, yang telah ditayangkan di peringkat antarabangsa. Beliau telah menerima 2 pencalonan Anugerah Gawad Urian.

Pada tahun 2010, beliau berlakon dalam Noah bersama Piolo Pascual, yang telah memanggilnya sebagai 'pelakon yang berfikir'. Pada tahun 2011, beliau menjayakan watak Sophia dalam siri 100 Days to Heaven. Pada tahun 2012, beliau meraih kejayaan menerusi Be Careful With My Heart sebagai Maya dela Rosa bersama-sama dengan Richard Yap yang membawakan watak Richard Lim. siri ini berjaya di seluruh dunia, sekaligus melahirkan album, jelajah dunia, dan konsert.

Filemografi

Televisyen

Filem

Anugerah dan pencalonan

Rujukan

Pautan luar

Kelahiran 1982
Orang hidup
Pelakon wanita Filipina
Pelakon televisyen Filipina
Pelakon filem Filipina
Roman Katolik Filipina